Ο **Α.Σ. Ποντίων Δραπετσώνας** είναι ποδοσφαιρικός σύλλογος του Πειραιά, με έδρα τη Δραπετσώνα. Επίσημο έτος ίδρυσης του συλλόγου είναι το 1928, έχει χρώματα το μπλε και το λευκό και έμβλημα τον Ποντιακό αετό. Έδρα του αποτελεί το Δημοτικό Γήπεδο Δραπετσώνας «Γιάννης Βάζος», χωρητικότητας 1.150 θεατών.

Στο παρελθόν είχε λάβει μέρος αρκετές φορές στο πρωτάθλημα της Δ' Εθνικής. Αυτό το διάστημα μετέχει στις ερασιτεχνικές κατηγορίες της ΕΠΣ Πειραιά.

Τμήμα ποδοσφαίρου ανδρών
------------------------

### Ιστορία

Παλαιότερο έμβλημα του  
Α.Σ. Ποντίων Δραπετσώνας.
Το 1928 μια ομάδα Μικρασιατών προσφύγων από τον Εύξεινο Πόντο που εγκαταστάθηκε στη Δραπετσώνα ίδρυσε την **«Αθλητική Ένωση Ποντίων»**. Τον Ιούνιο του 1932 στο Δ.Σ. εκλέχτηκαν οι Κ. Χατζόπουλος (πρόεδρος), Κ. Χαραλαμπίδης (αντιπρόεδρος), Θ. Παπαδόπουλος (γεν. γραμματέας), Δ. Λυγομενίδης (ταμίας) και σύμβουλοι οι Α. Τσακαλίδης, Κουρίδης, Χαραλαμπίδης, Γ. Παρασκευόπουλος, Α. Χαρανίδης. Για πολλά χρόνια η Α.Ε. Ποντίων ήταν ανεξάρτητο σωματείο και έδινε πλήθος φιλικών αγώνων με άλλα ανεξάρτητα ποδοσφαιρικά σωματεία της Δραπετσώνας, μεταξύ των οποίων και ο ισχυρός τότε Απόλλων Δραπετσώνας από τον οποίο αναδείχθηκε ο θρυλικός Γιάννης Βάζος, αλλά και γενικότερα του Πειραιά και της Αθήνας κατά κύριο λόγο, ενώ αγωνιζόταν και σε διάφορα άτυπα πρωταθλήματα με τα υπόλοιπα ανεξάρτητα σωματεία της Δραπετσώνας.

Η Α.Ε. Ποντίων μεταπολεμικά εντάχθηκε στη δόκιμη κατηγορία της Ε.Π.Σ. Πειραιά, όπου αγωνίστηκε μαζί με τα υπόλοιπα τότε ανεξάρτητα σωματεία του Πειραιά, όπως μεταξύ άλλων οι Νέοι Ευγενείας, Ηρακλής Νίκαιας, Νήαρ Ηστ Νίκαιας, Κένταυρος Καμινίων, Απόλλων Ρέντη αλλά και ο συντοπίτης Ήφαιστος Δραπετσώνας. Το 1953 αναγνωρίστηκε από την ΕΠΟ με Αριθμό Μητρώου ΕΠΟ 425 και εντάχθηκε στην Ε.Π.Σ. Πειραιά, όποτε και από τη σεζόν 1953-54 ξεκίνησε να αγωνίζεται επίσημα. Είχε ανοδική πορεία μέχρι και την Α΄ Κατηγορία της Ε.Π.Σ. Πειραιά και το 1965 έφτασε να διεκδικεί τον τίτλο και την άνοδο στην Β' Εθνική, την οποία έχασε από τον Αίαντα Σαλαμίνας. Το 1967 το δικτατορικό καθεστώς επέβαλλε την αντικατάσταση του όρου «Αθλητική Ένωση» σε «Αθλητικό Σύλλογο» από την επωνυμία του συλλόγου και έτσι μετονομάστηκε σε **«Αθλητικός Σύλλογος Ποντίων Δραπετσώνας»**.

Το 1972 ο Α.Σ. Ποντίων Δραπετσώνας κατέκτησε το πρώτο Κύπελλο Ε.Π.Σ. Πειραιά που διοργανώθηκε, επικρατώντας του Περαμαϊκού 5-4 στα πέναλτι στον τελικό στο γήπεδο της Νίκαιας και το 1979 ήταν φιναλίστ του κυπέλλου, με αντίπαλο την Δόξα Πειραιά στον τελικό στο γήπεδο της Νεάπολης. Το 1981 χάνει από τον Άρη Νίκαιας στο μπαράζ ανόδου στο Εθνικό ερασιτεχνικό πρωτάθλημα, όμως το 1984 κατέκτησε το πρωτάθλημα και κέρδισε την άνοδο στην Δ΄ Εθνική κατηγορία, όπου αγωνίστηκε για 3 χρονιές (1984-85, 1985-86, 1986-87) και έπειτα υποβιβάστηκε. Το 1989 κατέκτησε εκ νέου το πρωτάθλημα και την επάνοδο στην Δ΄ Εθνική, ενώ παράλληλα την ίδια χρονιά κατέκτησε το κύπελλο Ε.Π.Σ. Πειραιά για δεύτερη φορά στην ιστορία του, επικρατώντας του Α.Σ. Δραπετσώνα με 1-0 στο μεταξύ τους ντέρμπι στον τελικό της διοργάνωσης στο Στάδιο «Γ. Καραϊσκάκης».

Στην Δ΄ Εθνική αγωνίστηκε για εκ νέου 3 χρονιές (1989-90, 1990-91, 1991-92), όποτε και υποβιβάστηκε. Το 1993 τερμάτισε στη 2η θέση του 2ου ομίλου της Α΄ Ε.Π.Σ. Πειραιά και έχασε την επάνοδο στην Δ΄ Εθνική από την δευτεραθλήτρια του 2ου ομίλου, Ελλάς Ποντίων στον αγώνα μπαράζ δευτεραθλητών για την άνοδο. Τελευταία αναλαμπή του Α.Σ. Ποντίων ήταν η συμμετοχή του στην Δ΄ Εθνική τη σεζόν 2003-04. Στη συνέχεια γνώρισε διαδοχικούς υποβιβασμούς και το 2010-11 αγωνίστηκε στη Β΄ κατηγορία ΕΠΣ Πειραιά, ώσπου το 2015-16 αναδείχθηκε πρωταθλητής, έπειτα από αγώνα μπαράζ με τον Ήφαιστο Νίκαιας, του οποίου επικράτησε με 1-3.

### Αξιοσημείωτοι ποδοσφαιριστές

Ο Α.Σ. Ποντίων Δραπετσώνας ανέδειξε ποδοσφαιριστές που αγωνίστηκαν σε υψηλότερες εθνικές κατηγορίες όπως ο Αλέκος Σιδηρόπουλος (Ιωνικός, Φωστήρας) και ο Φώτης Μαστρογιαννούδης (Εθνικός, Προοδευτική) μεταξύ άλλων.

Στη Δ΄ Εθνική
-------------

* **1984-85** (Α΄ όμιλος): θέση 11η/18 ομ. 35 β. 42-37 γκολ.
* **1985-86** (Α΄ όμιλος): θέση 10η/19 ομ. 39 β. 50-34 γκολ.
* **1986-87** (Α΄ όμιλος): θέση 6η/19 ομ. 46 β. 61-28 γκολ, υποβιβάστηκε διότι οι όμιλοι έγιναν τέσσερις.
* **1989-90** (Ε΄ όμιλος): θέση 8η/19 ομ. 38 β. 42-34 γκολ.
* **1990-91** (7ος όμιλος): θέση 6η/22 ομ. 49 β. 70-19 γκολ.
* **1991-92** (4ος όμιλος): θέση 17η/20 ομ. 28 β. 32-69 γκολ, υποβιβάστηκε.
* **2003-04** (7ος όμιλος): θέση 14η/15 ομ. 7 β. 14-96 γκολ, υποβιβάστηκε.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Κατάλογος ποδοσφαιρικών ομάδων Αττικής

Ιστοσελίδες
-----------

* Ιστοσελίδα ΕΠΣΠ.
* "Αθλητική Ηχώ".
* "Αθλητική Ηχώ", 5/5/1982, σ. 5.[*νεκρός σύνδεσμος*]
* A.Σ. Ποντίων.
* Ιστοσελίδα ερασιτεχνικού ποδοσφαίρου[*νεκρός σύνδεσμος*]

Πηγές
-----

* **"Ματιές στα Σπορ"**, τόμοι: 23 (Ιανουάριος 1986) ως 30 (Ιανουάριος 1993).
* "ΑΣ Ποντίων, πάλη μισού αιώνα", εφ. Αθλητική Ηχώ, 5/5/1982

Αναφορές
--------

1. ↑  epspeir.gr
2. ↑  epspeir.gr
3. ↑  «epspeir.gr». Αρχειοθετήθηκε από το πρωτότυπο στις 12 Νοεμβρίου 2017. Ανακτήθηκε στις 8 Σεπτεμβρίου 2018.
4. ↑  «ΑΘΛΗΤΙΚΟΣ ΤΥΠΟΣ, 3/6/1932, ψηφ. σ. 220.». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 27 Μαρτίου 2013.
5. ↑  «"Αθλητική Ένωσις Ποντίων - Απόλλων Δραπετσώνος", ΑΘΛΗΤΙΚΟΣ ΤΥΠΟΣ, 18/03/1932, σελ. 3 (ψηφ. σελ. 99)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
6. ↑  «"ΑΝΕΠΙΣΗΜΑ ΣΩΜΑΤΕΙΑ", ΑΘΛΗΤΙΚΟΣ ΤΥΠΟΣ, 03/06/1932, σελ. 2 (ψηφ. σελ. 220)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
7. ↑  «"ΑΝΕΠΙΣΗΜΑ ΣΩΜΑΤΕΙΑ", ΑΘΛΗΤΙΚΟΣ ΤΥΠΟΣ, 15/07/1932, σελ. 3 (ψηφ. σελ. 273)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
8. ↑  «"ΑΝΕΠΙΣΗΜΑ ΣΩΜΑΤΕΙΑ", ΑΘΛΗΤΙΚΟΣ ΤΥΠΟΣ, 22/07/1932, σελ. 3 (ψηφ. σελ. 281)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
9. ↑  «"ΑΝΕΠΙΣΗΜΑ ΣΩΜΑΤΕΙΑ", ΑΘΛΗΤΙΚΟΣ ΤΥΠΟΣ, 14/10/1932, σελ. 2 (ψηφ. σελ. 426)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
10. ↑  «"ΑΝΕΠΙΣΗΜΑ ΣΩΜΑΤΕΙΑ", ΑΘΛΗΤΙΚΟΣ ΤΥΠΟΣ, 24/10/1932, σελ. 2 (ψηφ. σελ. 442)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
11. ↑  «"ΚΙΝΗΣΙΣ ΤΩΝ ΑΝΕΞΑΡΤΗΤΩΝ ΟΜΑΔΩΝ", ΑΘΛΗΤΙΚΟΝ ΒΗΜΑ, 06/07/1938, σελ. 2 (ψηφ. σελ. 388)». Αρχειοθετήθηκε από το πρωτότυπο στις 11 Ιουλίου 2020. Ανακτήθηκε στις 10 Ιουνίου 2019.
12. ↑  «"ΑΝΕΠΙΣΗΜΑ ΣΩΜΑΤΕΙΑ - Πρωτάθλημα Δραπετσώνος", ΑΘΛΗΤΙΚΟΣ ΤΥΠΟΣ, 03/02/1932, σελ. 3 (ψηφ. σελ. 35)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
13. ↑  «" Το πρωτάθλημα της Δραπετσώνος δια το κύπελλον της Εφημερίδος μας", ΑΘΛΗΤΙΚΟΣ ΤΥΠΟΣ, 10/02/1932, σελ. 3 (ψηφ. σελ. 45)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
14. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 26 Δεκεμβρίου 2021.
15. ↑  epspeir.gr
16. ↑  "Ο Α.Σ. Ποντίων κυπελλούχος στο ερασιτεχνικό Πειραιώς", εφ. Αθλητική Ηχώ, 2/3/1972
17. ↑  "ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ Η Δόξα υπέροχη σάρωσε την Α.Σ. Ποντίων με 3-1", εφ. Αθλητική Ηχώ, 7/3/1979
18. ↑  "ΠΟΝΤΙΟΙ - ΔΡΑΠΕΤΣΩΝΑ 1-0 Στον τελικό Κυπέλλου Πειραιά", εφ. Αθλητική Ηχώ, 16/3/1989, σελ. 1 και 6
19. ↑  "ΦΩΣ των ΣΠΟΡ", 30 Μαΐου 1993
20. ↑  Ο ΑΣ Ποντίων πρωταθλητής 3-1 τον Ήφαιστο, stoplekto.gr